##  สถาบันวิจัยประชากรและสังคม มหาวิทยาลัยมหิดล

##  ๙๙๙ ถ.พุทธมณฑลสาย ๔ ต.ศาลายา

## อ.พุทธมณฑล จ.นครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

# ที่ อว ๗๘.๑๙๑/๐๑๘

## วันที่ ๒๔ มกราคม ๒๕๖๕

## เรียน รศ.ดร.ยศชนัน วงศ์สวัสดิ์

## รองคณบดีฝ่ายวิจัยและวิเทศสัมพันธ์ คณะวิศวกรรมศาสตร์ มหาวิทยาลัยมหิดล

## เรื่อง เชิญสัมภาษณ์ออนไลน์ผ่าน Zoom หัวข้อ “งานวิจัยและนวัตกรรมส่งเสริมกิจกรรมทางกาย

## และลดพฤติกรรมเนือยนิ่ง”

 ด้วยศูนย์พัฒนาองค์ความรู้ด้านกิจกรรมทางกายประเทศไทย (ทีแพค) สถาบันวิจัยประชากรและสังคม มหาวิทยาลัยมหิดล ร่วมกับสำนักงานกองทุนสนับสนุนการสร้างเสริมสุขภาพ (สสส.) มีความตั้งใจที่จะสัมภาษณ์ รศ.ดร.ยศชนัน วงศ์สวัสดิ์ เพื่อนำเอาข้อมูลจากผู้เชี่ยวชาญด้านงานวิจัยและนวัตกรรมส่งเสริมกิจกรรมทางกายและลดพฤติกรรมเนือยนิ่ง ในการคิดค้นนวัตกรรมส่งเสริมกิจกรรมทางกายทุกช่วงวัย

 ในการนี้ ศูนย์ฯ จึงใคร่ขอความอนุเคราะห์เชิญท่านสัมภาษณ์ออนไลน์ผ่าน Zoom หัวข้อ **“งานวิจัยและนวัตกรรมส่งเสริมกิจกรรมทางกายและลดพฤติกรรมเนือยนิ่ง”** เพื่อนำข้อมูลไปเผยแพร่ลงในเพจเฟซบุ๊กของศูนย์พัฒนาองค์ความรู้ด้านกิจกรรมทางกายประเทศไทย

 จึงเรียนมาเพื่อโปรดพิจารณาตอบรับการสัมภาษณ์ออนไลน์ตามวันและเวลาดังกล่าว
โดยศูนย์ฯ หวังเป็นอย่างยิ่งว่าจะได้รับความอนุเคราะห์จากท่านในครั้งนี้

####  ขอแสดงความนับถือ

 (ผู้ช่วยศาสตราจารย์ ดร.ปิยวัฒน์ เกตุวงศา)

 หัวหน้าศูนย์พัฒนาองค์ความรู้ด้านกิจกรรมทางกายประเทศไทย

 สถาบันวิจัยประชากรและสังคม
 มหาวิทยาลัยมหิดล

**ขอบเขตเนื้อหาของหาของการสัมภาษณ์**

 1. สถานการณ์ด้านงานวิจัยและนวัตกรรมส่งเสริมกิจกรรมทางกาย เพื่อสนับสนุนการมีกิจกรรมทางกายและลดพฤติกรรมเนือยนิ่งของประชาชนในประเทศไทยในปัจจุบันเป็นอย่างไร

 2. ความก้าวหน้าและการพัฒนานวัตกรรมส่งเสริมกิจกรรมทางกาย

 3. งานวิจัยและนวัตกรรมเด่นที่น่าสนใจในการช่วยส่งเสริมกิจกรรมทางกาย และลดพฤติกรรมเนือยนิ่ง ในแต่ละช่วงวัยมีอะไรบ้าง มีประโยชน์ต่อประชาชนเช่นไร

 4. มีนวัตกรรมใดบ้างที่เคยได้ร่วมงานหรือมีส่วนทำงานร่วมกันกับทีมทีแพคเพื่อดำเนินงานส่งเสริมกิจกรรมทางกาย

 5. รายละเอียดของแอพพลิเคชันเบาใจ

1. มีความแตกต่างจากแอพพลิเคชันอื่นอย่างไร เนื่องจากเป็นแอพพลิเคชันส่งเสิรมกิจกรรมทางกาย
2. มีแนวคิดและวิธีการทำงานอย่างไร
3. ประโยชน์จากการใช้งานแอพพลิเคชัน

 6. ในอนาคตคาดว่าจะมีนวัตกรรมส่งเสริมกิจกรรมทางกายอะไรใหม่ ๆ เกิดขึ้นบ้าง หรือมีการต่อยอดพัฒนานวัตกรรมส่งเสริมกิจกรรมทางกายไปในทิศทางใด